Gjurmuesi i smogut tregon pikat e nxehta të ndotjes
Hulumtuesit në Itali po ofrojnë një paisje që tregon nivelet e ndotjes së ajrit në kryeqytet
Në Romë, banorët e shqetësuar për cilësinë e ajrit së shpejti mund të kenë mundësinë që të përdorin një gjurmues të smogut që monitoron nivelet e ndotjes në mbarë kryeqytetin italian. Specialistët po testojnë një pajisje që tregon se cilat pjesë të qytetit kanë cilësi të mirë apo jo të ajrit. Gjurmuesi i smogut “MONICA” i mban njerëzit të informuar rreth niveleve të cilësisë së ajrit ndërsa ata udhëtojnë nëpër Romë. Synimi është që njerëzit të dinë se ku është ajri më i pastër. Mjeti mund të vihet në biçikletë apo karrocën e bebeve. MONICA u ndërtuar nga shkencëtarët e Agjencisë Kombëtare italiane për Teknologjitë e reja, Energjinë dhe Zhvillimin e Qendrueshëm Ekonomik, shkurtimisht ENEA. Saverio De Vito është hulumtues me agjencinë. Pajisja mund të gjurmojë disa ndotës të ajrit. Hulumtuesit shpresojnë se gjurmuesi i smogut do të rrisë ndërgjegjësimin mbi ndotjen në Romë, thotë Salvatore Fiore me agjencinë ENEA. Megjithëse teknologjia aktualisht është ndërtuar për biçikleta dhe ecje, hulumtuesit italianë po punojnë që ta vënë atë në dispozicion edhe për ata që vrapojnë apo ngasin makina.